Courtney Okolo

**Courtney Okolo** (født 15. mars 1994 i Dallas i Texas) er en amerikansk friidrettsutøver som konkurrerer i sprintløp. Hun representerte landet sitt under Sommer-OL 2016 i Rio, der USA vant 4 x 400 meter stafett. 

På high school-nivå, der hun gikk på Newman Smith High School i Carrollton i Texas vant hun flere delstatsmesterskap i friidrett. 

## Idrettskarriere
;2013
Okolo gikk college ved University of Texas i Austin, og ved NCAA-mesterskapet i friidrett innendørs 2013 kom Texas på 3.-plass på 4 x 400 meter stafett. Hun deltok også på 400 meter, men løp på 56,52 i innledningsheatet, og nådde ikke finalen. Ved Big 12 Championships kom hun på 2.-plass på 400 meter og 6.-plass på 200 meter. 

Ved NCAA-mesterskapet utendørs kom hun på 4.-plass på 400 meter. Ved USA-mesterskapet i friidrett for junior 2013 vant hun 400 meter, med ny personlig rekord på 51,04. Hun ble dermed tatt ut til det panamerikanske juniormesterskapet i friidrett, der hun vant 400 meter individuelt, og USA vant også 4 x 400 meter stafett. Hun deltok ved Big 12 Championships utendørs, og kom der på 3.-plass på 400 meter, 6.-plass på 200 meter og 2.-plass på 4 x 400 meter stafett. 

Tiden hennes ved USA-mesterskapet for junior, 51,04, plasserte henne som den 8. raskeste juniorløperen i USAs historie. 

;2014
Ved NCAA-mesterskapet innendørs 2014 kom hun på 4.-plass på 400 meter, og Texas kom på 2.-plass på 4 x 400 meter ved Big 12 Championships innendørs. 

Utendørs kom jin på 2.-plass på 200 meter ved Big 12 Championships, der hun løp på 23,17 sekunder. University of Texas vant flere stafetter denne sesongen, bl.a. 4 x 400 ved Texas Relays, 4 x 400 ved Penn Relays og 4 x 100 meter ved Big 12 Championships. De kom på 3.-plass på 4 x 100 meter ved NCAA-mesterskapet utendørs, men vant 4 x 400 meter der, med ny mesterskapsrekord på 3:24,21. Hun vant også 400 meter individuelt ved NCAA-mesterskapet, der hun satte ny mesterskapsrekord på 50,23, og hun satte NCAA-rekord utendørs på 400 meter, med tiden 50,03, da hun vant Big 12 Championship.  

;2015
University of Texas vant 4 x 400 meter stafett ved NCAA-mesterskapet innendørs i 2015. Individuelt vant hun også 400 meter, med tiden 51,12, som var universitetets nest raskeste tid noensinne. Texas vant også 4 x 400 meter ved Big 12 Championships innendørs, der hun kom på 4.-plass på 400 meter, og vant 600 yards med ny personlig rekord på 1:18,24. Ved Tyson Invitational vant hun 400 meter, og University of Texas vant 4 x 400 meter. 

Ved utendørssesongen fikk hun gull på både 400 meter og 4 x 400 meter stafett ved Big 12 Championships. University of Texas forsvarte seieren sin på 4 x 400 meter stafett ved Penn Relays, og fikk sølv på 4 x 100 meter stafett. De vant også 4 x 100 meter ved Texas Invitational. 

Hun deltok ved NACAC-mesterskapet i friidrett 2015 (Nord-Amerika og Karibia) i Costa Rica. Der vant hun 400 meter på 51,57, som var ny mesterskapsrekord, og USA vant 4 x 400 meter stafett på tiden 3:25,39, som også var ny mesterskapsrekord. 

;2016
Ved Big 12 Championships innendørs 2016 vant hun 200 meter, med ny mesterskapsrekord på 22,79. Hun vant også 400 meter, med årsbeste i verden på 51,06 sekunder. Denne tiden var også ny skolerekord. Hun vant 400 meter for andre gang ved NCAA-mesterskapet innendørs 2016. Hun løp på 50,69, som var ny personlig rekord og skolerekord, og den 3. raskeste tiden i NCAA noen sinne. University of Texas vant på nytt 4 x 400 meter stafett. Hun deltok ved VM i friidrett innendørs 2016, der USA vant 4 x 400 meter stafett. 

Ved Big 12 Championships utendørs kom hun på 3.-plass på 200 meter, men var med å vinne gull på 4 x 100 meter stafett. Hun deltok ved USA-mesterskapet i friidrett 2016 (2016 United States Olympic Trials), og kom på 6.-plass på 400 meter, med 50,39 i finalen. Hun deltok ved Sommer-OL 2016 i Rio, der USA løp inn til gull på 4 x 400 meter stafett, med tiden 3:19,06.

## Referanser


## Eksterne lenker
*